બાવળા પોલીસ મથકમાંથી મળતી માહિતી મુજબ તાલુકાના ધરજી ગામની સત્તરવર્ષની યુવતી અને તેની માસીની દીકરી કુદરતી હાજતે ગઈ હતી ત્યારે આજ ગામનો પ્રતાપ બાબુભાઈ પઢારે તેમનો પીછો કર્યા હતો અને ફરિયાદી યુવતીનો હાથ પકડી દુષ્કર્મ કરવાના ઈરાદે બાવળની ઝાડીમાં લઈ જવાની કોશિશ કરતા ફરિયાદી યુવતી તથા તેની માસીની દીકરીએ બૂમાબૂમ કરતા ફરિયાદીના માસીનો દીકરો મણિલાલ ઘટના સ્થળે આવી જઈ ફરિયાદી યુવતીને પ્રતાપના સકંજામાંથી છોડાવી હતી દરમિયાન પ્રતાપનો ભાઈ ગડા બાબુભાઈ પઢાર  ઘટના સ્થળે આવી પહોંચી મણિલાલના માથામાં ઊંધું ધારિયું મારી ભાગી ગયા હતા ઈજાગ્રસ્તને બાવળાની ખાનગી હોસ્પિટલમાં સારવાર માટે લઈ જવાયો હતો આમ બાવળા પોલીસ મથકમાં ઉપરોક્ત ઘટના સંદર્ભે બે ભાઈઓ વિરુદ્ધ ફરિયાદ નોંધાતા પી. એસ. આઈ. એ. બી. વોરાએ તપાસ હાથ ધરી છે.